Enid Blayton

Enid Blayton () — İngiltərə uşaq romanı yazıçısı.

 Həyatı 
Enid Blayton 11 avqust 1897-ci ildə Londonda anadan olmuşdur. Tomas Keri Blayton və Tereza Merinin ən böyük uşağı idi. Hanli və Keri adı iki qardaşı vardı. 1907–1915-ci illərdə Blayton Bekkenhemdəki Sent-Kristofer məktəbində təhsil almışdır. Məktəbin ən yaxşı oxuyan şagirdlərindən biri olduğundan "Headgirl" adını qazanmışdı. Riyaziyyatı yaxşı bilməsə də, yaxşı piano çala bilirdi.

Liseyi tamamladıqdan sonra müəllim olmağa qərar verdi, amma universitetdə ikən musiqi məşğələlərini buraxdı. Boş zamanlarında yazıçılıq etməyə başladı və 1922-ci ildə ilk əsəri olan və uşaqlar üçün nəzərdə tutulan "Uşaq pıçıltıları" kiatbı nəşr olundu.

28 avqust 1924-cü ildə Hay Aleksandr Pallok ilə evləndi. Həyat yoldaşı Corc Nyunsun nəşriyyat şirkətində redaktor kimi işləyirdi və tezliklə bu nəşriyyat tərəfindən iki kitabı çap olundu. Onun Pallokdan Qillian Meri Baverstok və İmojen Meri Smolvud adlı iki övladı oldu.

1930-cu illərdə dinə inamı azaldı və kilsəyə daha az getməyə başladı.

1939-cu ildə Pallok ilə evliliyi təhlükə altına düşdü. Blayton 1941-ci ildə ixtisasca həkim olan Kennet Freyzer Darrel Vaterslə tanış olduqdan sonra 1942-ci ildə Pallokdan boşanaraq 20 oktyabr 1943-cü ildə Vaterslə evləndi.

1967-ci ildə həyat yoldaşının ölümünün ardından xəstələndi və 28 noyabr 1968-ci ildə vəfat etdi.

 Yaradıcılığı 
Blaytonun əsərlərinin əsas qəhrəmanları uşaqlar idi. Əsərləri 3 tipdə idi. Birinci tip kitablarına uşaqların qeyri-adi macəralarından bəhs edirdi. İkici tip kitablarda hadisələr məktəbdə baş verir və uşaqların başına gələn məzəli hadisələr ələ alınırdı. Üçüncü tip kitabları isə fantastik idi və şeytanlar, pərilər kimi personajlar da yer alırdı.

"Fireside" jurnalının 55-ci sayı|thumb|left
"Məşhur beşlik", "Macera Seriyası", "Sirli yeddilik", "Yaramaz qızlar", "Əkizlər məktəbdə" və "Adada macəra" ən məşhur əsərlərindəndir.

Uşaq şeirlərindən ibarət ilk kitabı 1924-cü ildə nəşr olunmuşdur. Əsərləri daim mübahisəli olmuşdur. Enidin 700 kitabı çapdan çıxmışdır. Bundan əlavə 10.000-dən çox qısa hekayə yazmışdır. Bunlardan 200-ü hələ də nəşr olunur. "Yaramaz qızlar" kitabının 11 milyon nüsxəsi satılmışdır. Bütün kitablarının isə 400 milyondan çox nüsxəsi öz oxucusunu tapmışdır. 1967-ci ildəki qeydlərə görə kitabları 399 dilə tərcümə olunmuşdur. Enid Blayton İngiltərədə Uilyam Şekspir və Aqata Kristidən sonra ən çox kitabları xarici dilə tərcümə olunan 3-cü yazıçıdır.

 Ölümünün ardından 
1974-cü ildə Barbara Stonli tərəfindən bioqrafiyası qələmə alınmışdır. 1995-ci ildə isə qızları və heyranları tərəfindən "Enid Blayton Cəmiyyəti" qurulmuşdur. Cəmiyyətin buraxdığı "Fireside" jurnalı böyük maraq görmüşdür.

Hər il may ayının ikinci şənbə günü Enid Blinton günü kimi qeyd olunur.

İngiltərədə "The Enid" rok qrupu adını ondan almışdır.

 Əsərləri 
 "Məşhur beşlik"
 "Sirli yeddilik"
 "Macəra seriyası"
 "Barninin sirləri"
 "Sirlər seriyası"
 "Sent-Klaras"
 "Dəcəl qız"
 "Altı xalaoğlu"
 "Qallianonun sirki"
 "Uzaq ağac"
 "Arzu kafedralı"
 "Noddi"

 Xarici keçidlər 
 Adına açılmış sayt
 Biyografi.info

 İstinadlar 

Kateqoriya:11 avqustda doğulanlar
Kateqoriya:1897-ci ildə doğulanlar
Kateqoriya:Londonda doğulanlar
Kateqoriya:28 noyabrda vəfat edənlər
Kateqoriya:1968-ci ildə vəfat edənlər
Kateqoriya:Londonda vəfat edənlər
Kateqoriya:İngiltərə yazıçıları
Kateqoriya:İngilis yazıçılar
Kateqoriya:XIX əsr yazıçıları
Kateqoriya:XX əsr yazıçıları
Kateqoriya:XX əsrin İngiltərə romançıları